Document ID: /fineweb-2-swissfilter-quality_10-filterrobots/filtered/01798.jsonl.gz/99

Vor e paar Täg het z Bottewiu es Jungrind müesse gmetzget werde, wil es durch Aluschplitter im Fuetter innere Verletzige übercho het. Grund fürs Aluminium im Fuetter isch Littering gsi. Au z Wettige isch Littering es Probläm, au i de Landwirtschaft.
Vili Mönsche sind z bequem, ihre Güsel so entsorge, wi es sich eigentlich ghörd. Was si sich hüfig nöd klar mache isch, dass si dadurch Läbe gfärde. Mir hend ois mit em Andi Benz troffe, wo durch d Lag vo sim Hof a de Landstross bsunders vo Littering betroffe isch: